stanford-oval/wikipedia huggingface dataset:
พระนางซ็อนด็อกแห่งชิลลา
เจ้าหญิงรัชทายาทแห่งชิลลา

ชีวประวัติของพระนางซ็อนด็อกมีแหล่งที่มาจากหนังสือ ซัมกุกซากี (Samguk Sagi) และ ซัมกุกยูซา (Samguk Yusa) ซึ่งถูกแต่งขึ้นในสมัยราชวงศ์โครยอทั้งสองเล่ม พระราชินีซ็อนด็อกเดิมพระนามว่าเจ้าหญิงท็อกมัน (เกาหลี: 덕만) ไม่ทราบปีที่ประสูติ เป็นพระราชธิดาพระองค์แรกของพระเจ้าชินพย็องแห่งชิลลากับพระนางมายาตระกูลคิม (ในหนังสือซัมกุกซากีกล่าวว่าเจ้าหญิงท็อกมันเป็นพระราชธิดาพระองค์แรก แต่ในซัมกุกยูซากล่าวว่าเป็นพระองค์ที่สอง) เจ้าหญิงท็อกมันมีพระขนิษฐาร่วมพระมารดาได้แก่ เจ้าหญิงช็อนมย็อง (เป็นพระราชมารดาของพระเจ้ามูยอลแห่งชิลลา) และเจ้าหญิงซอนฮวา (อภิเษกกับพระเจ้ามูแห่งอาณาจักรแพ็กเจและเป็นพระราชมารดาของพระเจ้าอึยจาแห่งอาณาจักรแพ็กเจ)
เจ้าหญิงท็อกมันแม้จะเป็นสตรีแต่ได้แสดงพระปรีชาสามารถจนเป็นที่ประจักษ์แก่ราชสำนักชิลลา ตามกฏมณเฑียรบาลของอาณาจักรชิลลาผู้ที่สืบทอดราชบัลลังก์จะต้องมีสายพระโลหิตที่บริสุทธิ์ คือสืบเชื้อสายจากพระราชวงศ์ทั้งฝั่งพระบิดาและพระมารดา เรียกว่า ชนชั้นซ็องกล (Seonggol) หรือ "กระดูกศักดิ์สิทธิ์" (Hallowed Bone) เนื่องจากพระเจ้าชินพย็องมีแต่พระธิดาไม่มีพระโอรส เจ้าชายชิลลาที่เหลืออยู่นั้นล้วนแล้วแต่เป็นชนชั้นชินกล (Jingol) หรือ "กระดูกแท้" (True Bone) ซึ่งมีการสืบเชื้อสายไม่ได้มาจากพระราชวงศ์ชิลลาเพียงอย่างเดียว พระเจ้าชินพย็องจึงแต่งตั้งเจ้าหญิงท็อกมันในฐานะที่เป็นพระธิดาซ็องกลองค์โตสุด ให้เป็นเจ้าหญิงรัชทายาทสืบทอดราชบัลลังก์ชิลลา เนื่องจากเจ้าหญิงท็อกมันเพียบพร้อมทั้งพระชาติกำเนิดและพระปรีชาสามารถ (สตรีในอาณาจักรชิลลานั้นมีบทบาทและอำนาจทัดเทียมกับบุรุษ เนื่องจากยังไม่ได้รับอิทธิพลของลัทธิขงจื๊อเฉกเช่นในสมัยราชวงศ์โชซอน)
รัชสมัย

ในปี ค.ศ. 632 พระเจ้าชินพย็องสวรรคต เจ้าหญิงท็อกมันได้ขึ้นครองราชย์เป็นสมเด็จพระราชินีนาถซ็อนด็อก เป็นสมเด็จพระราชินีนาถพระองค์แรกในทั้งหมดสามพระองค์ของอาณาจักรชิลลา (อีกสองพระองค์คือ พระนางชินด็อกแห่งชิลลาและพระนางชินซ็องแห่งชิลลา)
รัชสมัยของพระราชินีซ็อนด็อกเป็นช่วงเวลาแห่งความรุ่งเรืองทางศิลปวัฒนธรรมของอาณาจักรชิลลา โดยเฉพาะทางด้านศาสนาพุทธนิกายมหายาน ในรัชสมัยของพระนางพระพุทธศาสนาได้เข้ามาประดิษฐานในอาณาจักรชิลลาอย่างแท้จริง โดยพระภิกษุชาจัง (Jajang; เกาหลี: 자장 慈藏) ผู้เดินทางไปยังเมืองฉางอันของราชวงศ์ถังเพื่อเก็บเกี่ยวศึกษาพระพุทธศาสนาและนำกลับมาเผยแพร่ เป็นผู้ให้กำเนิดคณะสงฆ์กลุ่มแรกของอาณาจักรชิลลาและผลักดันให้มีการสร้างวัดขึ้นหลายแห่ง นอกจากนี้ในรัชสมัยของพระนางยังมีการสร้างหอดูดาวช็อมซ็องแด (เกาหลี: 첨성대) อันเป็นหอดูดาวที่เก่าแก่ที่สุดในโลกเท่าที่หลงเหลืออยู่
ในรัชสมัยของพระราชินีซ็อนด็อก อาณาจักรชิลลาได้แผ่ขยายอำนาจเข้ารุกรานอาณาจักรแพ็กเจซึ่งในขณะนั้นปกครองโดยพระเจ้ามู (Mu of Baekje) ผู้เป็นน้องเขยของพระราชินีซ็อนด็อก โดยฝ่ายชิลลามีขุนพลที่มีความสามารถคือ คิม ยูชิน (Kim Yushin; เกาหลี: 김유신) เป็นผู้นำทัพชิลลาเข้ารุกรานและต้านทางการรุกรานของแพ็กเจ
ค.ศ. 647 ขุนนางชื่อว่าพีดัม (Bidam; เกาหลี: 비담) ผู้ดำรงตำแหน่งซังแดดึง (เกาหลี: 상대등) หรืออัครมหาเสนาบดีแห่งอาณาจักรชิลลา ได้ก่อการกบฏต่อพระราชินีซ็อนด็อก โดยมีคำขวัญว่า "สตรีไม่อาจปกครองประเทศได้" พีดัมอ้างว่าดาวประจำองค์ราชินีซ็อนด็อกนั้นได้หายไป เป็นสัญญาณว่ารัชสมัยของพระนางได้สิ้นสุดลงแล้ว ตำนานกล่าวว่าฝ่ายคิมยูชินถวายคำแนะนำให้ส่งคนไปลอยว่าวในตำแหน่งที่เป็นดาวดวงนั้นเพื่อแสดงให้ประชาชนเห็นว่าดาวประจำองค์ราชินีซ็อนด็อกนั้นยังคงอยู่ จากนั้นคิมยูชินจึงนำทัพเข้าปราบกบฏของพีดัมได้อย่างราบคาบ อัครเสนาบดีพีดัมถูกประหารชีวิต แต่ทว่าพระราชินีซ็อนด็อกสิ้นพระชนม์ระหว่างที่มีการปราบกบฏนั้นเองใน ค.ศ. 647
พระราชวงศ์

พระราชบิดา
พระเจ้าชินพย็องแห่งชิลลา (眞平王 진평왕)
พระราชมารดา
พระนางมายา จากตระกูลคิม (摩耶夫人金氏 마야부인김씨)
พระภคินี
เจ้าหญิงช็อนมย็อง (天明公主 천명공주)
เจ้าหญิงช็อนฮวา (善花公主 선화공주)
พระชามาดา
เจ้าชายย็องชุน (金龍春 김용춘), พระสวามีของเจ้าหญิงช็อนมย็อง พระราชโอรสของพระเจ้าชินจีแห่งชิลลา
เจ้าชายซอด็อง (璋暑童 장서동), พระสวามีของเจ้าหญิงช็อนฮวา ภายหลังขึ้นครองราชย์เป็นพระเจ้ามูแห่งอาณาจักรแพ็กเจ
พระภาคิไนย
เจ้าชายชุนชู (金春秋 김춘추), พระโอรสของเจ้าหญิงชอนมยองกับเจ้าชายยองชุน ภายหลังขึ้นครองราชย์เป็นพระเจ้ามูย็อลแห่งชิลลา
เจ้าชายย็อนจุง (金蓮忠 김연충), พระโอรสของเจ้าหญิงชอนมยองกับเจ้าชายยองชุน
เจ้าชายอึยจา (義慈王 의자왕), พระราชโอรสของเจ้าหญิงช็อนฮวากับพระเจ้ามู ภายหลังขึ้นครองราชย์เป็นพระเจ้าอึยจาแห่งอาณาจักรแพ็กเจ
พระภคินี (ลูกพี่ลูกน้อง)
เจ้าหญิงซึงมัน (金勝曼 김승만), ธิดาของกัลมุนวังกับเจ้าหญิงว็อลมย็อง ภายหลังครองราชย์เป็นพระนางชินด็อกแห่งชิลลา
พระราชสวามี
เจ้าชายกัลมุน (飮葛文王 음갈문왕), พระราชโอรสของพระเจ้าชินจีกับพระสนมมีชิล (미 실 ,美室)(พีดัม)
ไม่มีการบันทึกว่าทรงอภิเษกสมรสแต่มีบันทึกเล่มหนึ่งที่บอกว่า"เป็นไปได้ที่พระนางอาจจะอภิเษกสมรสหลังจากเสด็จขึ้นครองราชย์"
Memorabilia of the Three Kingdoms version:possibly married to Queen Seondeok after her first year of being Queen.
บางบันทึกก็กล่าวว่าอภิเษกกับแม่ทัพจากตระกูลคิม (คิมยูซิน)
พระเจ้าชินจีแห่งชิลลา

| พระเจ้าชินจีแห่งชิลลา |
| --- | --- |
พระราชาแห่งชิลลา
พระราชาแห่งชิลลา
ครองราชย์: 1119 - 20 มกราคม 1122
ก่อนหน้า: พระเจ้าชินฮึง
ถัดไป: พระเจ้าชินพย็อง

สวรรคต: 24 สิงหาคม 1122
คู่อภิเษก: พระมเหสีชีโด จากตระกูลพัก
ราชวงศ์: ราชวงศ์ชิลลา
พระราชบิดา: พระเจ้าชินฮึง
พระเจ้าชินจีแห่งชิลลา (เกาหลี: 진지왕, ค. 1119 – 1122) พระราชาองค์ที่ 25 แห่ง อาณาจักรชิลลา ถูกปลด 3 ปีหลังจากพระองค์ขึ้นสืบราชบัลลังก์
พระราชประวัติ

พระเจ้าชินจีเป็นพระราชโอรสองค์รองใน พระเจ้าชินฮึง ทรงประสูติเมื่อใดไม่ปรากฏต่อมาเมื่อองค์ชายรัชทายาททงรยุนผู้เป็นสมเด็จพระบรมเชษฐาได้สิ้นพระชนม์ลงพระองค์จึงได้ขึ้นเป็นรัชทายาทแทนโดยอภิเษกกับพระชายาชีโดจากตระกูลพัก
ขี้นครองราชย์

เมื่อ พระเจ้าชินฮึง ผู้เป็นพระราชบิดาเสด็จสวรรคตลงใน พ.ศ. 1119 พระเจ้าชินจีจึงเสด็จขึ้นครองสิริราชสมบัติแทนพร้อมกันนี้พระองค์ยังได้สถาปนาพระชายาชีโดขึ้นเป็นพระอัครมเหสี
ตลอด 3 ปีในรัชกาลด้วยความที่พระองค์เป็นพระราชาที่อ่อนแอทำให้พระราชอำนาจเกือบทั้งหมดอยู่ในกำมือของ พระสนมมีชิล พระสนมเอกในพระเจ้าชินฮึงและพระสนมเอกในรัชกาลของพระองค์ซึ่งเป็นคนที่มีความเฉลียวฉลาดมีปฏิภาณไหวพริบ
เสด็จสวรรคต

หลังจากครองราชย์ได้ 3 ปีพระเจ้าชินจีก็ถูกปลดออกจากราชบัลลังก์ในวันที่ 20 มกราคม พ.ศ. 1122 โดยพระสนมมีชิลซึ่งได้ร่วมมือกับ ซ็อลว็อน ผู้เป็นฮวารัง หรือผู้นำทหารองครักษ์และ เซจง ขุนนางผู้ใหญ่ซึ่งทั้งสองเป็นชู้รักของพระสนมมีชิลในการยึดอำนาจครั้งนี้ ภายหลังการยึดอำนาจพระสนมมีชิลได้ยกองค์ชายคิมแพ็กจ็อง พระชนมายุ 12 พรรษาพระราชโอรสในองค์ชายรัชทายาททงรยุนขึ้นครองราชย์แทนมีพระนามว่าพระเจ้าชินพย็อง
ภายหลังจากการยึดอำนาจโดยพระสนมมีชิลแล้วพระเจ้าชินจีและพระมเหสีชีโดก็ถูกเนรเทศก่อนที่พระเจ้าชินจีจะสวรรคตในวันที่ 24 สิงหาคม ปีเดียวกัน
พระราชวงศ์

พระเจ้าชินฮึง (1063 - 1119,1083 - 1119) พระราชาองค์ที่ 24 แห่ง อาณาจักรชิลลา
เจ้าชายรัชทายาททงรยุน (? - 1115) พระราชบิดาของ พระเจ้าชินพย็อง พระราชาองค์ที่ 26
พระนางชีโด (? - ?) จากตระกูลพัก
เจ้าชายกัลมุน (? - 1190) พระราชโอรสที่ประสูติแต่ พระสนมมีชิล และเป็นพระสวามีของ พระราชินีช็อนด๊อก พระราชาองค์ที่ 27
เจ้าชายคิมยองซู (1121 - 1190) พระสวามีใน เจ้าหญิงช็อนมย็อง พระราชธิดาองค์ใหญ่ในพระเจ้าชินพย็องและเป็นพระราชบิดาของ พระเจ้ามูย็อล พระราชาองค์ที่ 29
เจ้าชายคิมแพ็กจ็อง (1110 - 1175,1122 - 1175) พระโอรสในเจ้าชายรัชทายาททงรยุนซึ่งต่อมาคือ พระเจ้าชินพย็อง พระราชาองค์ที่ 26 และเป็นพระบิดาของ เจ้าหญิงช็อนมย็อง
องค์ชายคิมชุนชู (1147 - 1204,1197 - 1204) พระโอรสในองค์ชายคิมยองซูซึ่งต่อมาขึ้นครองราชย์เป็น พระเจ้ามูย็อล พระราชาองค์ที่ 29 และเป็นพระราชบิดาของ พระเจ้ามุนมู พระราชาองค์ที่ 30
เจ้าชายคิมบอบมิน (1169 - 1204,1204 - 1224) พระราชโอรสใน พระเจ้ามูย็อล พระราชาองค์ที่ 29 ซึ่งต่อมาคือ พระเจ้ามุนมู พระราชาองค์ที่ 30 ซึ่งสามารถรวมสามอาณาจักรให้เป็นหนึ่งเดียว
| ด ค กลำดับพระมหากษัตริย์เกาหลีสมัยชิลลา |
| --- | --- |
ชิลลายุคต้น (57 ปีก่อนคริสตกาล – ค.ศ. 654):  ฮยอกกอเซ  นัมแฮ  ยูรี  ทัลแฮ  พาซา  จีมา  อิลซ็อง  อาดัลลา  พ็อลฮยู  แนแฮ  โจบอน  ช็อมแฮ  มีชู  ยูรเย  คีริม  ฮึลแฮ  แนมุล  ซิลซ็อง  นุลจี  จาบี  โซจี  จีจึง  พ็อบฮึง  จินฮึง  จินจี  จินพย็อง  ช็อนด็อก  ชินด็อก 
ชิลลายุคกลาง (ค.ศ. 654 - 780):  มูยอล  มุนมู  ซินมุน  ฮโยโซ  ซองด๊อก  ฮโยซอง  คยองด๊อก  ฮเยคง 
ซิลลายุคปลาย (ค.ศ. 780 - 935):  ซอนด๊อก  วอนซอง  โซซอง  แอจาง  ฮอนด๊อก  ฮึงด๊อก  ฮุยคัง  มินแอ  ซินมู  มุนซอง  ฮอนอัน  คยองมุน  ฮอนคัง  จองคัง  ชินซ็อง  ฮโยคง  ซินด๊อก  คยองมยอง  คยองแค  คยองซุน 
 ดูเพิ่ม โชซ็อนโบราณ พูยอ โคกูรยอ แพ็กเจ ชิลลา พัลแฮ โครยอ โชซ็อน จักรวรรดิเกาหลี
นักคณิตศาสตร์ประกันภัย

นักคณิตศาสตร์ประกันภัย (อังกฤษ: actuary) หรือ แอคชัวรี คือนักธุรกิจมืออาชีพซึ่งใช้ความเชี่ยวชาญทางคณิตศาสตร์เพื่อประเมิน วิเคราะห์ และคาดการณ์ ผลกระทบทางด้านการเงินของความเสี่ยงและความไม่แน่นอนต่างๆในธุรกิจ
ความสามารถ

นักคณิตศาสตร์ประกันภัย(actuary-แอคชัวรี) สามารถที่จะวิเคราะห์เหตุการณ์ในอดีต ประเมินความเสี่ยงในปัจจุบัน และสร้างโมเดล(Models) คาดการณ์เหตุการณ์ที่อาจเกิดขึ้นได้ในอนาคต นักคณิตศาสตร์ประกันภัย (Actuary-แอคชัวรี) อาจจะพยากรณ์ในระยะยาวเพื่อที่จะประเมินสิ่งที่อาจจะเกิดขึ้นได้มากที่สุด และโอกาสของสิ่งที่ดีที่สุดและแย่ที่สุดของเหตุการณ์ในอนาคต  บางครั้งพวกเขาถูกเรียกว่า "นักวิศวกรการเงิน" หรือ "นักคณิตศาสตร์เพื่อสังคม" เพราะความสามารถทางธุรกิจและความสามารถทางการวิเคราะห์ อันเป็นเอกลักษณ์ของพวกเขาช่วยให้สามารถแก้ปัญหาทางธุรกิจและสังคมที่นับวันจะยิ่งมากขึ้นเรื่อยๆ
ความสามารถของนักคณิตศาสตร์ประกันภัย (Actuary-แอคชัวรี) ที่กล่าวมาได้กลายเป็นสิ่งที่จำเป็นยิ่งยวดสำหรับธุรกิจประกันชีวิตและประกันวินาศภัย โดยใช้พื้นฐานของหลักการทางคณิตศาสตร์ สถิติประยุกต์ เศรษฐศาสตร์มหภาค เศรษฐศาสตร์จุลภาค ทฤษฎีการเงิน ทฤษฎีดอกเบี้ย การโมเดลความเสี่ยงในรูปแบบต่างๆ การสร้างสมการถดถอย หรือแม้กระทั่งวิชาที่ว่าด้วยธุรกิจประเภทต่างๆ ที่นักคณิตศาสตร์ประกันภัย (Actuary-แอคชัวรี) ต้องเอาไปใช้ประยุกต์ เช่น ธุรกิจประกันชีวิต ธุรกิจประกันวินาศภัย ธุรกิจประกันกลุ่ม ธุรกิจประกันอุบัติเหตุและสุขภาพ การจัดการความเสี่ยงในด้านการเงิน การประกันต่อ และการจัดการกองทุนบำเน็จบำนาญ เป็นต้น
บทบาทของนักคณิตศาสตร์ประกันภัย (actuary-แอคชัวรี)

นักคณิตศาสตร์ประกันภัยมีบทบาทสำคัญต่อทุกภาคธุรกิจในระบบเศรษฐกิจ  โดยเฉพาะอย่างยิ่ง ภาคบริการทางการเงิน  ไม่ว่าจะเป็นบริษัทประกันภัย สถาบันการเงินต่างๆ ธนาคารพาณิชย์ กองทุนสำรองเลี้ยงชีพ รวมทั้งหน่วยงานภาครัฐ นอกจากนี้ ยังมีนักคณิตศาสตร์ประกันภัยอีกจำนวนไม่น้อยที่ทำงานให้กับบริษัทที่ปรึกษาด้านคณิตศาสตร์ประกันภัย หรือแม้กระทั่งการเป็นที่ปรึกษาอิสระ ถือได้ว่าเป็นอีกวิชาชีพหนึ่งที่มีความยืดหยุ่นสูง และมีอิสระในการเป็นเจ้านายตนเอง 
ปัจจุบันงานด้านคณิตศาสตร์ประกันภัยส่วนใหญ่มีความเกี่ยวข้องโดยตรงกับอุตสาหกรรมประกันภัย  นักคณิตศาสตร์ประกันภัยจะเป็นบุคคลที่มีบทบาทสำคัญในการคิดรูปแบบกรมธรรม์ต่างๆ กำหนดอัตราเบี้ยประกันภัย และคอยติดตามผลการดำเนินงานของบริษัทอย่างสม่ำเสมอ พร้อมกับให้คำแนะนำที่เป็นประโยชน์ต่อความสามารถในการทำกำไรของบริษัท นอกจากนี้ นักคณิตศาสตร์ประกันภัยยังคอยดูแลเงินกองทุนของบริษัทให้เพียงพอสำหรับการจ่ายค่าสินไหมทดแทน ตลอดจนให้คำแนะนำด้านการลงทุนสินทรัพย์ต่างๆ ซึ่งเปรียบเทียบได้ว่าเป็นมันสมองของบริษัท
บทบาทของนักคณิตศาสตร์ประกันภัย (actuary-แอคชัวรี) > วิชาชีพนักคณิตศาสตร์ประกันภัย (actuary-แอคชัวรี)

นักคณิตศาสตร์ประกันภัย เป็นวิชาชีพที่มีโอกาสประสบความสำเร็จสูงและมีความก้าวหน้าอย่างชัดเจนตามความสามารถของตน รวมทั้งเป็นที่ต้องการมากในตลาดแรงงานทั้งในและต่างประเทศ ซึ่งเป็นอาชีพระดับหัวกะทิและมีสถานะที่สูงในสายตาของวิชาชีพอื่นๆทางการเงิน
ในปี 2556 และหลายๆปีที่ผ่านมาอาชีพนักคณิตศาสตร์ประกันภัย(actuary-แอคชัวรี) ติดอันดับในกลุ่ม "อาชีพที่ดีที่สุด" ของการสำรวจจากแหล่งต่างๆ เช่น Career Cast  และ Career-advice  ในประเทศสหรัฐอเมริกา โดยการจัดอันดับคำนึงถึง รายได้, สภาพแวดล้อม, ความก้าวหน้า, ความมั่นคง และความเครียดในการทำงาน นักคณิตศาสตร์ประกันภัยเป็นที่ต้องการทั่วโลกเพราะความสามารถรอบด้านของพวกเขา และกำลังเคลื่อนที่จากคนทำงานเบื้องหลังมายังตำแหน่งบริหารมากขึ้น วิชาชีพนี้เป็นวิชาชีพที่มีจริยธรรม พร้อมด้วยมาตรฐานของความประพฤติ, ความซื่อตรง, ความสามารถ และการตัดสินใจอย่างมืออาชีพ ซึ่งนักคณิตศาสตร์ประกันภัยต้องมีต่อบริษัทที่ทำงานอยู่และต่อลูกค้าของพวกเขา
เนื่องจากนักคณิตศาสตร์ประกันภัยที่มีคุณวุฒิและประสบการณ์กำลังเป็นที่ต้องการอย่างมาก จึงทำให้นักคณิตศาสตร์ประกันภัยได้รับผลตอบแทนเป็นรายได้ที่สูง  ทั้งนี้เรื่องของเงินเดือนและความก้าวหน้าขึ้นอยู่กับประสบการณ์และความสามารถจากการสอบจนได้รับคุณวุฒิเป็นนักคณิตศาสตร์ประกันภัย  ในการที่จะได้รับคุณวุฒิเป็นนักคณิตศาสตร์ประกันภัย(actuary-แอคชัวรี) จำเป็นต้องสอบผ่านข้อสอบวิชาชีพหลายวิชาของสมาคมคณิตศาสตร์ประกันภัยที่เป็นที่ยอมรับของนานาชาติ เช่น คณิตศาสตร์การเงิน, ทฤษฎีความเสี่ยงและความน่าจะเป็น, ทฤษฎีดอกเบี้ย, ทฤษฎีความน่าเชื่อถือและการแจกแจงการสูญเสีย และอื่นๆ เป็นต้น
บทบาทของนักคณิตศาสตร์ประกันภัย (actuary-แอคชัวรี) > นักคณิตศาสตร์ประกันภัยในประเทศไทย

จากพระราชบัญญัติประกันวินาศภัย พ.ศ.2551 และ พระราชบัญญัติประกันชีวิต พ.ศ.2551 ในหมวด4/1 (นักคณิตศาสตร์ประกันภัย) ตามมาตรา78/1 และ มาตรา83/1 ตามลำดับ กำหนดว่า "รายงานการคำนวณความรับผิดชอบตามกรมธรรม์ประกันภัยของบริษัทต้องผ่านการรับรองโดยนักคณิตศาสตร์ประกันภัย"  ซึ่งตามพระราชบัญญัติฯ และ ประกาศของคณะกรรมการกำกับและส่งเสริมการประกอบธุรกิจประกันภัย (คปภ) ได้กำหนดข้อบังคับในการที่จะได้รับ ใบอนุญาตวิชาชีพเป็นนักคณิตศาสตร์ประกันภัย นั้นต้อง “สำเร็จการศึกษาทางคณิตศาสตร์ประกันภัยตามหลักสูตรระดับปริญญาตรีหรือสูงกว่าและสอบผ่านวิชาที่ คปภ.ประกาศกำหนดจากสถาบันการศึกษาที่ ก.พ. รับรอง และปฏิบัติงานด้านคณิตศาสตร์ประกันภัยหรือสถิติที่เกี่ยวข้องกับการประกันภัยที่ คปภ. ประกาศกำหนดมาแล้วไม่น้อยกว่าห้าปี” หรือ “เป็นสมาชิกระดับเฟลโล(Fellow) ของสมาคมนักคณิตศาสตร์ประกันภัยที่ คปภ. ประกาศกำหนด”
ซึ่งหมายถึงบริษัทประกันต่างๆจะต้องมีนักคณิตศาสตร์ประกันภัยเซ็นต์รับรอง ดังนั้นนักคณิตศาสตร์ประกันภัยชั้นวิชาชีพจึงเป็นที่ต้องการอย่างมาก และปัจจุบันก็ต้องอาศัยการจ้างงานนักคณิตศาสตร์ประกันภัยชั้นวิชาชีพต่างชาติอยู่บางส่วน เนื่องจากมีนักคณิตศาสตร์ประกันภัยชาวไทยระดับนี้อยู่น้อย
บทบาทของนักคณิตศาสตร์ประกันภัย (actuary-แอคชัวรี) > ระดับคุณวุฒิของนักคณิตศาสตร์ประกันภัย

คุณวุฒิ (designation) ของนักคณิตศาสตร์ประกันภัยนั้นแบ่งออกได้หลายระดับและหลายประเภท ตามที่นักคณิตศาสตร์ประกันภัยนั้นๆสามารถสอบผ่านการวัดระดับความรู้จากสมาคมวิชาชีพด้านคณิตศาสตร์ประกันภัยต่างๆ โดยแต่ละสมาคมจะจัดการสอบวัดผลในแต่ละระดับขึ้นทุกปีตามศูนย์สอบในเมืองใหญ่ๆ ของแต่ละประเทศทั่วโลก รวมถึงประเทศไทย ซึ่งสมาคมวิชาชีพด้านคณิตศาสตร์ประกันภัยแต่ละแห่งนั้นจะมีกำหนดชื่อเรียกคุณวุฒิดังกล่าวแตกต่างกันไป ตัวอย่างเช่น
FCAS = Fellow of the Casualty Actuarial Society (USA)
ACAS = Associate of the Casualty Actuarial Society (USA)
FSA = Fellow of the Society of Actuaries (USA)
ASA = Associate of the Society of Actuaries (USA)
FIA = Fellow of the Institute of Actuaries (UK)
AIA = Associate of the Institute of Actuaries (UK)
FCIA = Fellow of the Canadian Institute of Actuaries
FIAA = Fellowship of Institute of Actuaries of Australia
ซึ่งคุณวุฒิของนักคณิตศาสตร์ประกันภัยตามที่ได้รับรองตามมาตรฐานจากสมาคมวิชาชีพนั้น โดยทั่วไปแบ่งออกได้เป็น 2 ระดับ คือ ระดับแอสโซซิเอท (Associateship) และระดับเฟลโล (Fellowship) โดยเกณฑ์ที่จะต้องผ่านการสอบวัดผล  ในระดับ"เฟลโล"นั้นจะมีมากกว่าระดับ"แอสโซซิเอท" ตัวอย่างเช่น ระดับแอสโซซิเอทของ CAS หรือที่เรียกว่า ACAS จะต้องผ่านการสอบวัดผลรวมทั้งสิ้น 7 วิชาหลัก ในขณะที่ระดับเฟลโลของ CAS หรือ FCAS ซึ่งถือเป็นระดับสูงสุด จะต้องผ่านการสอบวัดผลเพิ่มอีก 2 วิชาหลัก  โดยนักคณิตศาสตร์ประกันภัยที่ได้รับการรับรองตามมาตรฐานสากล เป็นที่ยอมรับและสามารถทำงานได้ทั่วโลก จะต้องผ่านการสอบเพื่อรับรองมาตรฐานจากสมาคมชั้นนำด้านคณิตศาสตร์ประกันภัย ตามสายงานด้านประกันภัยที่ตนเองสนใจหรือประกอบอาชีพในด้านนั้น เช่น ในประเทศสหรัฐอเมริกาและแคนาดาจะมีการจัดสอบเพื่อรับรองมาตรฐานวิชาชีพนักคณิตศาสตร์ประกันภัย ได้แก่ การสอบกับ CAS (Casualty Actuarial Society) ซึ่งเป็นสมาคมสำหรับนักคณิตศาสตร์"ด้านประกันวินาศภัย" หรือ การสอบกับ SOA (Society of Actuaries) ซึ่งเป็นสมาคมสำหรับนักคณิตศาสตร์"ด้านประกันชีวิต" เป็นต้น โดยการสอบนี้สามารถทำควบคู่ไปได้ขณะที่กำลังศึกษาอยู่ และสามารถสอบเพื่อรับรองมาตรฐานนี้ได้โดยผ่านศูนย์สอบที่มีอยู่ในประเทศไทย รายละเอียดในการสอบต่างๆ ของ CAS และ SOA สามารถดูได้จากเว็บไซต์ http://www.casact.org/ และ http://www.soa.org/ ตามลำดับ
การก้าวสู่อาชีพนักคณิตศาสตร์ประกันภัย (To Be an Actuary)

ผู้ที่จะก้าวเข้าสู่สายอาชีพนักคณิตศาสตร์ประกันภัย (actuary) นั้น ควรเป็นผู้ที่มีความรู้ความสามารถทางด้านคณิตศาสตร์ เนื่องจากงานที่ทำต้องเกี่ยวข้องกับการประยุกต์ใช้คณิตศาสตร์ รวมทั้งยังต้องมีความรู้ความเข้าใจเกี่ยวกับธุรกิจเป็นอย่างดี มีความกระตือรือร้น รักความก้าวหน้า มีเหตุผล มีความคิดริเริ่มสร้างสรรค์ มีทักษะการสื่อสารดี และมีความสามารถในการตัดสินใจ
การเตรียมตัวที่ดีที่สุดเพื่อเข้าสู่สายอาชีพนักคณิตศาสตร์ประกันภัย คือ ในระดับปริญญาควรเลือกเรียนวิชาเอกทางด้านประกันภัย คณิตศาสตร์ หรือ สถิติ  โดยมีวิชาโททางด้านบริหารธุรกิจ หรือเศรษฐศาสตร์ การเตรียมตัวที่ดีในด้านการศึกษานั้น ถือเป็นบันไดขั้นหนึ่งที่จะก้าวไปสู่ความสำเร็จในอาชีพนักคณิตศาสตร์ประกันภัยในอนาคต ซึ่งนอกจากการศึกษาในระดับปริญญาแล้ว การเตรียมตัวเพื่อเข้าสอบรับรองคุณวุฒิมาตรฐานสากลในสายงานอาชีพนี้ก็ถือเป็นสิ่งจำเป็นอย่างยิ่ง
นักคณิตศาสตร์ประกันภัยที่ได้รับการรับรองคุณวุฒิตามมาตรฐานสากลสามารถทำงานได้ทั่วโลก โดยจะต้องผ่านการสอบจากสมาคมด้านคณิตศาสตร์ประกันภัยชั้นนำ ตามสายงานประกันภัยที่ตนเองสนใจหรือประกอบอาชีพในด้านนั้น เช่น ด้านประกันวินาศภัย หรือ ด้านประกันชีวิต  ซึ่งการสอบนี้สามารถทำควบคู่ระหว่างที่กำลังศึกษาในมหาวิทยาลัยหรือทำงานอยู่ได้
การก้าวสู่อาชีพนักคณิตศาสตร์ประกันภัย (To Be an Actuary) > เหตุผลในการก้าวสู่อาชีพนักคณิตศาสตร์ประกันภัย

คุณต้องการเป็นผู้เชี่ยวชาญในวิชาชีพหนึ่ง ที่ไม่ใช่แพทย์ นักกฎหมาย หรือนักบัญชี
คุณไม่ต้องการศึกษาต่อในระบบมหาวิทยาลัยหลังจากจบเป็นบัณฑิตแล้ว
คุณอยากมีรายได้ในขณะศึกษาเพื่อสอบก้าวสู่นักคณิตศาสตร์ประกันภัยคุณวุฒิระดับโลก
คุณเป็นคนที่ขยัน สามารถศึกษาด้วยตนเอง มีเป้าหมาย เก่งคณิตศาสตร์ และรอบรู้ด้านธุรกิจ
คุณต้องการอาชีพที่ไม่หยุดนิ่งและท้าทาย เป็นกลุ่มอาชีพที่ดีที่สุดในด้านสภาพแวดล้อม รายได้ ความก้าวหน้า ความมั่นคง และความเครียดในการทำงานน้อย
คุณต้องการอาชีพที่คุณควบคุมได้ ความก้าวหน้าขึ้นอยู่กับความสามารถจริงๆของคุณ
คุณต้องการอาชีพที่เปิดโอกาสมากมาย ที่จะให้คุณนำทักษะที่มีไปปรับใช้ในหลากหลายธุรกิจ
คุณต้องการอาชีพที่มีความมั่นคง ไม่ว่าเศรษฐกิจจะเป็นอย่างไรก็ไม่มีผลกระทบ
คุณต้องการเลือกงานที่มีข้อเสนอที่โดดเด่น
คุณต้องการเงินเดือนสูงๆ และผลตอบแทนดีๆ
ศึกษาข้อมูลอ้างอิงจาก: http://www.beanactuary.org/
อ้างอิง

↑  ""The Best Jobs of 2013" by CareerCast". คลังข้อมูลเก่าเก็บจากแหล่งเดิมเมื่อ 2014-06-05. สืบค้นเมื่อ 2014-06-18.
↑  ""Best Careers for Right Now " by Career-advice". คลังข้อมูลเก่าเก็บจากแหล่งเดิมเมื่อ 2014-04-30. สืบค้นเมื่อ 2014-06-18.
↑  "สุดยอดมนุษย์เงินเดือนแห่งยุค "นักคณิตศาสตร์ประกันภัย"". คลังข้อมูลเก่าเก็บจากแหล่งเดิมเมื่อ 2014-08-31. สืบค้นเมื่อ 2014-06-18.
↑  ""พระราชบัญญัติประกันวินาศภัย" พ.ศ.2551" (PDF). คลังข้อมูลเก่าเก็บจากแหล่งเดิมเมื่อ 2014-09-25. สืบค้นเมื่อ 2014-06-18.
↑  ""พระราชบัญญัติประกันชีวิต" พ.ศ.2551" (PDF). คลังข้อมูลเก่าเก็บจากแหล่งเดิมเมื่อ 2014-10-05. สืบค้นเมื่อ 2014-06-18.
↑  "ประกาศนายทะเบียนเรื่องกำหนดหลักสูตร วิชา การฎิบัติงานฯ ของผู้ขอรับใบอนุญาตเป็นนักคณิตศาสตร์ประกันภัย"; คปภ., พ.ศ.2554[ลิงก์เสีย]
↑  ""การสอบรับรองมาตรฐานวิชาชีพนักคณิตศาสตร์ประกันวินาศภัย", The Society of Actuaries of Thailand". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2014-06-23.
พระเจ้าชินพย็องแห่งชิลลา

พระเจ้าชินพย็องแห่งชิลลา (เกาหลี: 진평왕,1110-1175) เป็นกษัตริย์องค์ที่ 26 ของราชวงศ์ชิลลา ซึ่งเป็นหนึ่งใน สามก๊กแห่งเกาหลี พระเจ้าชินพย็องเดินตามรอยพระบาทของพระเจ้าชินจี รัชกาลก่อน โดยจัดระบบการปกครองส่วนกลางของชิลลาใหม่  เมื่อเกิดความขัดแย้งมากมายระหว่างแพ็กเจและโคกูรยอ พระองค์ได้ส่งทูตไปปรับปรุงความสัมพันธ์และกระชับความสัมพันธ์ระหว่างชิลลากับราชวงศ์สุยและถัง พระองค์ยังเป็นที่รู้จักในด้านการส่งเสริมพระพุทธศาสนาในฐานะผู้นำทางจิตวิญญาณของอาณาจักรและส่งเสริมคำสอนทางพุทธศาสนา
พระราชประวัติ

พระเจ้าชินพย็องมีพระนามเดิมว่า คิมแพ็กจ็อง ประสูติเมื่อ พ.ศ. 1110 เป็นพระโอรสในเจ้าชายรัชทายาททงรยุนพระราชโอรสองค์ใหญ่ใน พระเจ้าชินฮึง พระราชาองค์ที่ 24 หลังจากเจ้าชายรัชทายาทผู้เป็นพระบิดาสิ้นพระชนม์ตั้งแต่พระองค์ยังทรงพระเยาว์ทำให้สิทธิ์ในการสืบราชบัลลังก์ตกเป็นของพระปิตุลา (อา) ซึ่งต่อมาขึ้นครองราชย์เป็นพระเจ้าชินจีต่อมาเจ้าชายแพ็กจ็องเสกสมรสกับ พระชายามายา และมีพระราชธิดาด้วยกันถึง 3 พระองค์คือ เจ้าหญิงช็อนมย็อง เจ้าหญิงท็อกมัน และเจ้าหญิงซ็อนฮวา
ขึ้นครองราชย์

หลังจากพระเจ้าชินจีครองสิริราชสมบัติได้ 4 ปีก็ถูกปลดออกจากราชบัลลังก์โดยผู้นำในการยึดอำนาจครั้งนี้คือพระสนมมีชิล พระสนมในพระเจ้าชินฮึงและพระเจ้าชินจี ซึ่งได้ร่วมมือกับซ็อลว็อน ผู้นำทหารองครักษ์และ เซจง ขุนนางผู้ใหญ่ซึ่งทั้งสองเป็นชู้รักของพระสนมมีซิลหลังจากยึดอำนาจสำเร็จก็ได้ยกเจ้าชายแพ็กจ็องพระชนมายุเพียง 12 พรรษาขึ้นครองสิริราชสมบัติพระนามว่าพระเจ้าชินพย็อง
เสด็จสวรรคต

พระเจ้าชินพย็องเสด็จสวรรคตเมื่อวันที่ 20 มกราคม 1175 ขณะพระชนมายุได้ 65 พรรษาครองสิริราชสมบัติทั้งสิ้น 53 ปีหลังจากนั้นเจ้าหญิงท็อกมันพระราชธิดาองค์ที่ 2 จึงขึ้นครองสิริราชสมบัติพระนามว่าพระนางซ็อนด็อก
พระราชวงศ์

เจ้าชายรัชทายาททงรยุน
พระชายามาโน
พระนางมายา จากตระกูลคิม
เจ้าหญิงช็อนมย็อง พระราชมารดาใน พระเจ้ามูยอล พระราชาองค์ที่ 29
เจ้าหญิงท็อกมัน ซึ่งต่อมาคือ พระนางซ็อนด็อก พระราชาองค์ที่ 27
เจ้าหญิงซ็อนฮวา
เมย์ ยัง

| เมย์ ยัง |
| --- | --- |

เกิด: Johnnie Mae Young 12 มีนาคม ค.ศ. 1923(1923-03-12) Sand Springs, Oklahoma, United States
เสียชีวิต: 14 มกราคม ค.ศ. 2014(2014-01-14) (90 ปี) Columbia, South Carolina, United States
สุสาน: Greenlawn Memorial Park Columbia, South Carolina
ชื่ออื่น: Billie Young The Great Mae Young Madame X Mae the Queen Mrs. Stasiak Marie Young
อาชีพ: Professional wrestler
ปีปฏิบัติงาน: 1939–2014 นักมวยปล้ำอาชีพ
ชื่อบนสังเวียน: Mae Young Miss May Young The Queen
ส่วนสูง: 5 ft 4 in (1.63 m)
น้ำหนัก: 181 lb (82 kg)
มาจาก: Sand Springs, Oklahoma, United States
ฝึกหัดโดย: Mildred Burke The Fabulous Moolah
เปิดตัว: August 20, 1939
รีไทร์: November 15, 2010
 
ลายมือชื่อ

จอห์นนี เมย์ ยัง (Johnnie Mae Young; 12 มีนาคม ค.ศ. 1923 - 14 มกราคม ค.ศ. 2014) เป็นอดีตนักมวยปล้ำอาชีพชาวอเมริกันของWWF และได้เข้าสู่หอเกียรติยศดับเบิลยูดับเบิลยูอีประจำปี 2008
ผลงานแชมป์และรางวัล

Championship Wrestling from Florida
NWA Florida Women's Championship (1 time)
National Wrestling Alliance
NWA United States Women's Championship (1 time)
NWA Women's World Tag Team Championship (1 time) – with Ella Waldek
Professional Wrestling Hall of Fame
Class of 2004
World Wrestling Federation/World Wrestling Entertainment/WWE
Miss Royal Rumble (1 time)
Slammy Award for Knucklehead Moment of the Year (2010) Defeating LayCool at Old School Raw
WWE Hall of Fame (Class of 2008)
แหล่งข้อมูลอื่น

Profile at Online World of Wrestling
WWE Hall of Fame profile of Mae Young
เมย์ ยัง ที่อินเทอร์เน็ตมูวีเดตาเบส
นาร์โกเกร์รา

| นาร์โกเกร์รา |
| --- | --- |

ผู้พัฒนา: เกมเดอะนิวส์
เอนจิน: ยูนิตี
เครื่องเล่น: วินโดวส์, แมคโอเอส, แอนดรอยด์, ไอโอเอส
วางจำหน่าย: มิถุนายน ค.ศ. 2013
แนว: กลยุทธ์, เกมข่าว
รูปแบบ: ผู้เล่นคนเดียว
นาร์โกเกร์รา (สเปน: NarcoGuerra; หมายถึง "สงครามยาเสพติด") เป็นเกมข่าวกลยุทธ์ที่พัฒนาขึ้นโดยเกมเดอะนิวส์.เน็ต เกมนี้ได้รับการเผยแพร่ในเดือนมิถุนายน ค.ศ. 2013 สำหรับแอนดรอยด์, พีซี, แมค, ไอโฟน, ไอพอดทัช และไอแพด
เกมมีการวิเคราะห์สงครามยาเสพติดที่ยังดำเนินอยู่ และโดยเฉพาะอย่างยิ่งสงครามยาเสพติดเม็กซิโก ซึ่งนักพัฒนาอ้างว่า "...เป็นเกมข่าวที่ท้าทายและยุทธวิธีที่ทำให้คุณอยู่ในแนวหน้าของหนึ่งในความขัดแย้งที่อันตรายที่สุดเท่าที่เคยมีมา นั่นคือสงครามยาเสพติด นาร์โกเกร์รามองไปที่ความขัดแย้งอย่างต่อเนื่องจากมุมมองของเจ้าหน้าที่เม็กซิโก ซึ่งพยายามที่จะปิดกั้นการค้ายาเสพติดภายในประเทศที่ได้รับความเดือดร้อน"
รูปแบบการเล่น

นาร์โกเกร์รา เป็นเกมวางแผนการรบประเภททีละรอบซึ่งมีความเสี่ยงเหมือนองค์ประกอบที่เกิดขึ้นบนแผนที่ประเทศเม็กซิโก แผนที่ถูกแบ่งออกเป็นหลายภูมิภาค ส่วนใหญ่ประกอบด้วยรัฐเดียว ซึ่งถูกควบคุมโดยตำรวจหรือหนึ่งในกลุ่มสหพันธ์ธุรกิจ แต่ละภูมิภาคมีหน่วยที่ประจำอยู่จำนวนหนึ่ง หน่วยที่มีมากกว่าจะยึดครองและโจมตีได้ง่ายกว่า บางภูมิภาคยังให้โบนัสเมื่อได้เข้ายึด เช่น รายได้หรือการป้องกันเพิ่มขึ้น แต่ละตาแบ่งออกเป็นสองเฟสหลัก ได้แก่เฟสสนับสนุนและเฟสโจมตี ผู้เล่นจะชนะเมื่อได้กำจัดคู่แข่งอื่น ๆ ทั้งหมดออกจากเกม และจะเป็นฝ่ายแพ้หากสูญเสียพื้นที่ทั้งหมดให้แก่ฝ่ายตรงข้าม เกมนี้มี 3 โหมดที่แตกต่างกัน ได้แก่ เนื้อเรื่อง, การต่อสู้กันประปราย และผู้เล่นหลายคนในประเทศ โดยโหมดการต่อสู้กันประปรายได้รับการจะปลดล็อกเมื่อผู้เล่นได้เสร็จสิ้นในโหมดเนื้อเรื่องแล้ว
รูปแบบการเล่น > โหมดเนื้อเรื่อง

ในโหมดเนื้อเรื่อง ผู้เล่นจะเข้ารับตำแหน่งผู้กำกับการของเม็กซิโก โดยมีจุดมุ่งหมายหลักในการแก้ปัญหายาเสพติดในประเทศโดยการทำลายแก๊งค้ายาต่าง ๆ เกมนี้มีจุดมุ่งหมายเพื่อแสดงความเชื่อมโยงระหว่างราคายาเสพติดตามท้องถนนและการตรวจสอบ ในฐานะที่การตรวจสอบประสบความสำเร็จ จะส่งผลให้อุปทานของยาเสพติดลดลงและผลักดันให้มีราคาสูงขึ้น แต่เมื่อราคาสูงขึ้น ก็ส่งผลให้แก๊งค้ายาใหม่เข้าสู่ตลาดเนื่องจากมีผลกำไรมากขึ้น
ในตอนเริ่มต้นของผู้เล่นจะมีโอกาสเกิดเหตุการณ์แบบสุ่มขึ้น เหตุการณ์เหล่านี้จะแสดงในฐานะ 'รายงานกิจกรรม' ข้อมูลเหล่านี้ให้ข้อมูลเชิงลึกเกี่ยวกับสถานการณ์จริงในเม็กซิโกรวมทั้งภารกิจสำหรับผู้เล่นเพื่อให้มีรายได้เพิ่มขึ้น
รูปแบบการเล่น > โหมดเนื้อเรื่อง > เฟสสนับสนุน

ในช่วงเฟสสนับสนุนผู้เล่นจะใช้งบประมาณในการกระจายยูนิตไปยังส่วนต่าง ๆ ของแผนที่ที่พวกเขาควบคุมเพื่อเตรียมพร้อมสำหรับเฟสโจมตีที่ตามมา 4 ความสามารถมีให้สำหรับผู้เล่น; จ้างวานเจ้าหน้าที่ (จัดจ้างหน่วย), โยกย้ายกำลังคน (ย้ายหน่วยระหว่างภูมิภาคใกล้เคียงที่มีการควบคุม), ข่าวกรอง (เปิดเผยจำนวนหน่วยที่ประจำการอยู่ในภูมิภาคที่ไม่มีพรมแดนติดกับของคุณ) และเรื่องภายใน (ลดการทุจริต)  ค่าที่สำคัญยังปรากฏบนหน้าจอเกมหลัก ได้แก่ งบประมาณ, การทุจริต และราคายาเสพติดตามท้องถนน
แหล่งข้อมูลอื่น

เว็บไซต์ทางการ
หน้าจอหลักของเกม